અમદાવાદ: શહેરના બાપુનગર વિસ્તારમાં ગઇકાલે મોડી રાતે ચાલતા ડાયરામાં ભંગ પડાવવા માટે આવેલા પાસના છ કાર્યકરોની પોલીસ અટકાયત કરતા સમગ્ર વિસ્તારમાં ચકચાર મચી ગઇ છે. નર્મદા મહોત્સવને લઇને બાપુનગર વિસ્તારમાં ડાયરાનું આયોજન કરવામાં આવ્યું હતું. જેમાં રાજ્ય સરકારના વાહન વ્યવહાર પ્રધાન વલ્લભ કાકડિયા. બાપુનગરના કોર્પોરેટર અને ૩૫૦૦ કરતાં વધુ સ્થાનિકો ડાયરાની મજા માણી રહ્યા હતા ત્યારે પાસના કર્યકરોએ પોતાનો વિરોધ વ્યકત કરીને ડાયરામાં ભંગ પાડવાની કોશિશ કરી હતી. જેમાં પોલીસે તેમની અટકાયત કરી છે.